pythainlp/thai-wiki-dataset-v4 huggingface dataset:
อะนอฟธัลมัส ฮิตเลริ

อะนอฟธัลมัส ฮิตเลริ   คือ สปีชีส์ของด้วงถ้ำตาบอดพบได้เพียงใน 5 ถ้ำที่มีความชุ่มชื้นในประเทศสโลวีเนียเท่านั้น ด้วงถ้ำตาบอดนี้อยู่ในสกุลเดียวกับ 41 สปีชีส์อื่น และ 95 วงศ์ย่อยที่ไม่ซ้ำกัน สมาชิกของวงศ์ย่อย  กินสัตว์อื่นเป็นอาหารเหมือนกับส่วนใหญ่ ดังนั้นอะนอฟธัลมัส ฮิตเลริทั้งที่โตเต็มที่และตัวอ่อนคาดว่ากินสัตว์ในถ้ำที่เล็กกว่าเป็นอาหาร
ชื่อ.
ชื่อวิทยาศาสตร์ของด้วงมาจากนักสะสมชาวเยอรมัน ออสก้า ซีเบลซึ่งขายตัวอย่างของสปีชีส์นี้ที่ไม่เคยถูกบันทึกมาก่อนในพ.ศ. 2476 ชื่อสปีชีส์เป็นการอุทิศให้ อดอล์ฟ ฮิตเลอร์ ซึ่งพึ่งขึ้นเป็นนายกรัฐมนตรีเยอรมนี ชื่อสกุลแปลว่า "ไร้ตา" ดังนั้น ชื่อสามารถแปลได้ว่า "ผู้ไร้ตาของฮิตเลอร์" ฟือเรอร์นั้นมิได้เพิกเฉยต่อการอุทิศนี้ ทว่าได้ส่งจดหมายให้ซีเบลเพื่อแสดงความรู้สึกขอบคุณ แม้มีความหมายทางการเมือง เป็นธรรมเนียมของอนุกรมวิธานที่จะไม่เปลี่ยนการตั้งชื่อทวินามของสิ่งมีชีวิต โดยมีข้อยกเว้นกับชื่อทางศาสนา ที่ไม่ควรนำมาตั้งแต่แรก
สปีชีส์นี้ปราศจากลักษณะเด่น เช่น สีอันโดดเด่น หรือหนวด และเป็นที่สนใจของนักสะสมของฮิตเลอร์ และนักสะสมด้วงเพียงเพราะชื่อของมันเท่านั้น
รายชื่อสิ่งมีชีวิตที่ตั้งชื่อตามผู้มีชื่อเสียง

ในการตั้งชื่อทางชีววิทยา สิ่งมีชีวิตมักได้รับชื่อทางวิทยาศาสตร์ที่ตั้งเพื่อเป็นเกียรติแก่บุคคล ชั้นอนุกรมวิธาน (taxon) (ตัวอย่างเช่น สปีชีส์ หรือ สกุล) ที่ตั้งชื่อเพื่อเป็นเกียรติแก่สิ่งอื่นอื่นเรียกว่า eponymous taxon ส่วนชื่อที่ตั้งเพื่อเป็นเกียรติแก่บุคคลใดบุคคลนึง หรือกลุ่มคน เรียกว่า patronymic ปกติแล้วชื่อทางวิทยาศาสตร์ได้รับการตีพิมพ์อย่างเป็นทางการในวารสารที่มีการตรวจสอบโดยคณะผู้เชี่ยวชาญ โดยมีคำบรรยายชื่อชั้นอนุกรมวิธานและวิธีบอกความแตกต่างกับชั้นอนุกรมวิธานอื่น ตามกฎของไวยากรณ์ภาษาละตินชื่อสปีชีส์หรือชนิดย่อยที่มาจากชื่อผู้ชายส่วนใหญ่ลงท้ายด้วย "-i" หรือ "-ii "หากตั้งชื่อตามคนบุคคลและ "-orum" หากตั้งชื่อตามกลุ่มผู้ชายหรือชายหญิง เช่น ครอบครัว ในทางคล้ายกัน ชื่อที่ตั้งตามผู้หญิงล้วนลงท้ายด้วย "-ae "หรือ "-arum" สำหรับผู้หญิงสองคนหรือมากกว่า
รายชื่อนี้มีสิ่งมีชีวิตที่ตั้งชื่อตามบุคคลหรือคณะที่มีชื่อเสียง (รวมไปถึงวงดนตรี และคณะนักแสดง) แต่ไม่รวมบริษัท สถาบัน กลุ่มชาติพันธุ์หรือชาติ และสถานที่ซึ่งมีคนอยู่มาก ไม่รวมถึงสิ่งมีชีวิตที่ตั้งชื่อตามตัวละครในนวนิยาย นักชีววิทยา หรือนักวิทยาศาสตร์อื่น ๆ หรือคนในครอบครัวของนักวิจัยที่อาจไม่เป็นที่รู้จัก ชื่อวิทยาศาสตร์อยู่ในรูปแบบที่บรรยายไว้ดั้งเดิม
บ็อบบี (แร็ปเปอร์)

คิม จี-วอน (เกาหลี: ; เกิด 21 ธันวาคม ค.ศ. 1995) หรือที่รู้จักกันในชื่อ บ็อบบี  เป็นแร็ปเปอร์ นักร้อง และนักแต่งเพลงชาวเกาหลีใต้ เขาเป็นสมาชิกของไอคอน ภายใต้สังกัด 143 Entertainment ในปี 2016 เขาได้ก่อตั้งยูนิตย่อยกับมิโนภายใต้ชื่อ เอ็มโอบีบี เขามีชื่อเสียงจากการได้อันดับที่หนึ่งจากรายการเซอร์ไวเวิลโชว์ของเอ็มเน็ต "โชว์มีเดอะมันนี 3"
ประวัติ.
บ๊อบบี้เกิดที่โซล, เกาหลีใต้ เติบโตขึ้นที่เมืองแฟร์แฟกซ์ รัฐเวอร์จิเนีย ประเทศสหรัฐอเมริกา 
บ๊อบบี้เป็นที่รู้จักต่อสาธารณชนครั้งแรกในฐานะเด็กฝึกหัดสังกัด วายจีเอ็นเตอร์เทนเมนต์ผ่านรายการ"WIN: Who is Next?" และเขาเป็นหนึ่งในสมาชิก "Team B" ที่ในที่สุดได้แพ้จากการแข่งขัน และพลาดโอกาสที่จะเป็นนักร้องกลุ่มใหม่ ชื่อว่า วินเนอร์ หลังจากรายการ "WIN" บ็อบบี้พร้อมกับสมาชิก "Team B" ได้ปรากฏตัวในมิวสิกวิดีโอเพลงRinga Linga ที่ร้องโดยแทยังสมาชิกวงบิ๊กแบง และเขายังได้มีส่วนในการแต่งทำนองเพลง"Empty"ของวินเนอร์ ร่วมกับซงมินโฮ และบี.ไอหัวหน้าวงไอคอน
ในเดือนพฤษภาคม ปี 2557 บ๊อบบี้ประสบความสำเร็จในการคัดเลือกซีซั่นที่สามของการแข่งขันแร็พ "Show Me The Money" ในฐานะที่เป็นผู้เข้าแข่งขัน เขาเป็นส่วนหนึ่งของทีม "Illionaire" มี Dok2, และ The Quiett บ๊อบบี้ชนะการแข่งขันในรอบสุดท้าย และได้รับเงินเป็นจำนวน $100,000 พร้อมกับโอกาสที่จะออกอัลบั้ม
เมื่อวันที่ 13 กันยายน 2557 บ๊อบบี้ได้เข้าร่วมคอนเสิร์ตของIllionaire Records ในชื่อคอนเสิร์ต "11:11" พร้อมกับDok2, The Quiett และBeenzino ในเดือนตุลาคม ปี 2557 บ๊อบบี้ได้ร่วมร้องเพลง"Born Hater"ของEpik High
ในวันที่ 11 พฤศจิกายน 2557 บ๊อบบี้ได้ร่วมร้องในเพลง "I'm Different"ร้องโดย "Hi Suhyun" ที่ประกอบด้วยลีไฮและอี ซูฮยอนจากอักดงมิวสิเชียน
ในช่วงปลายเดือนพฤศจิกายน ปี 2557 บ๊อบบี้ได้ร่วมร้องเพลง"Come Here" กับ Dok2, Masta Wu
ผลงาน.
รายการเซอร์ไววัล 
ปี 2013
ปี 2014
เพลง
ปี 2014
ปี 2016
ปี 2017
ปี 2018
ปี 2019
โฆษณา
ปี 2015
สนามกีฬานานาชาติโยโกฮามะ

สนามกีฬานานาชาติโยโกฮามะ  หรือรู้จักในชื่อ สนามกีฬานิสสัน  เป็นสนามกีฬาในโยโกฮามะ จังหวัดคานางาวะ ประเทศญี่ปุ่น เปิดใช้งานในเดือนมีนาคม ค.ศ. 1998 เป็นสนามเหย้าของโยโกฮามะ เอ็ฟ มารินอส ทีมจากเจลีก ดิวิชัน 1
สนามกีฬานานาชาติโยโกฮามะมีที่นั่งจำนวน 72,327 ที่นั่ง เป็นสนามแห่งหนึ่งที่ใช้จัดแข่งขันฟุตบอลโลก 2002 และเป็นสนามในรอบชิงชนะเลิศระหว่างบราซิลกับเยอรมนีในวันที่ 30 มิถุนายน ค.ศ. 2002 โดยบราซิลชนะ 2–0 นอกจากนี้ ยังเป็นหนึ่งในสนามที่จะใช้งานโอลิมปิกฤดูร้อน 2020 และรักบี้ลีกชิงแชมป์โลก 2019 ในกรณีที่สนามกีฬาโอลิมปิกแห่งใหม่ยังก่อสร้างไม่เสร็จ
วันที่ 28 สิงหาคม ค.ศ. 2009 นิสสันประกาศยกเลิกการต่อสัญญาชื่อสนาม ซึ่งมีผลในวันที่ 28 กุมภาพันธ์ ค.ศ. 2010 อย่างไรก็ตาม ชื่อ "สนามกีฬานิสสัน" ยังคงใช้เรียกกันทั่วไป
การแข่งขันในระดับนานาชาติ.
นี่คือรายชื่อการแข่งขันระดับนานาชาตินัดสำคัญ ที่จัดขึ้น ณ สนามกีฬาแห่งนี้
มีการยืนสงบนิ่ง 1 นาทีเพื่อไว้อาลัยให้กับ Richard Nieuwenhuizen ผู้ช่วยผู้ตัดสินริมเส้นชาวเนเธอร์แลนด์ที่เสียชีวิตเนื่องจากเหตุรุนแรงในการแข่งขันฟุตบอลเยาวชนสี่วันก่อนการแข่งขัน
อีลาสติกา

อีลาสติกา  เป็นวงดนตรีออลเทอร์นาทิฟร็อกจากอังกฤษที่ได้รับอิทธิพลจาก พังก์ร็อก, โพสต์พังก์ และ นิวเวฟ พวกเขาเริ่มเป็นที่รู้จักในอัลบั้มชุด "อีลาสติกา" ในปี 1995 ซึ่งมีซิงเกิลได้ขึ้นทั้งชาร์ตในสหราชอาณาจักรและสหรัฐอเมริกา
I Like It When You Sleep, for You Are So Beautiful yet So Unaware of It

I Like It When You Sleep, for You Are So Beautiful yet So Unaware of It เป็นอัลบั้มสตูดิโอชุดที่ 2 ของ The 1975 วงออลเทอร์นาทิฟร็อกจากประเทศอังกฤษ ออกวางจำหน่ายเมื่อวันที่ 26 กุมภาพันธ์ 2016 
ในปี 2014 นักร้องนำ แมททิว ฮีลี่ย์ ได้เริ่มทวีตข้อความที่เป็นเนื้อเพลงและชื่อเพลงในอัลบั้ม จนกระทั่งเดือนกันยายนปี 2015 พวกเขาได้ประกาศอย่างเป็นทางการถึงอัลบั้มนี้
เมื่อออกวางจำหน่าย อัลบั้มได้รับคำวิจารณ์ไปในทางบวก และขึ้นเป็นอันดับ 1 ทั้งในสหรัฐอเมริกาและสหราชอาณาจักร
ฟุตบอลทีมชาติสหรัฐอาหรับเอมิเรตส์

ฟุตบอลทีมชาติสหรัฐอาหรับเอมิเรตส์  เป็นทีมฟุตบอลประจำชาติสหรัฐอาหรับเอมิเรตส์ และเป็นสมาชิกของสมาพันธ์ฟุตบอลเอเชีย (เอเอฟซี) อยู่ภายใต้การดูแลของสมาคมฟุตบอลสหรัฐอาหรับเอมิเรตส์ มีสนามเหย้าหลายสนาม ได้แก่ สนามกีฬาซายิดสปอร์ตซิตี กับสนามกีฬามูฮัมหมัด บิน ซายิด ในอาบูดาบี และสนามกีฬาฮัซซา บิน ซายิด ในอัล ไอน์
เคยเข้าแข่งขันฟุตบอลโลก 1 ครั้ง ในปี 1990 ที่ประเทศอิตาลี แต่แพ้รวดในรอบแบ่งกลุ่ม โดยพ่ายแพ้ให้กับโคลอมเบีย, เยอรมนีตะวันตก และยูโกสลาเวีย แต่ในอีกหลายปีถัดมา ทีมได้ที่สี่ในการแข่งขันเอเชียนคัพ ปี 1992 และรองชนะเลิศในปี 1996 โดยแพ้การยิงลูกโทษ นอกจากนี้พวกเขายังชนะเลิศ กัลฟ์คัพออฟเนชัน 2 ครั้ง ในปี 2007 และ 2013 พวกเขาได้ที่สามในการแข่งขันเอเชียนคัพ 2015 และเป็นเจ้าภาพในการแข่งขันเอเชียนคัพ 2019
ฉายา.
ฉายาที่รู้จักกันโดยทั่วไปคือ "กองทัพชุดขาว" "บุตรของซายิด" และ "นักรบชุดขาวแห่งตะวันออกกลาง"
ในเดือนตุลาคม ค.ศ. 2012 สมาพันธ์ฟุตบอลเอเชีย (เอเอฟซี) ได้ประกาศข่าวเกี่ยวกับการผ่านเข้ารอบเอเชียนคัพ 2015 ของสหรัฐอาหรับเอมิเรตส์ ซึ่งปรากฏฉายา "ลิงทราย" ในข่าว เกิดกระแสวิพากษ์วิจารณ์เป็นอย่างมาก จนเอเอฟซีต้องออกมาขอโทษเรื่องดังกล่าว
สนามเหย้า.
สนามเหย้าหลักที่สำคัญ ได้แก่ สนามกีฬาซายิดสปอร์ตซิตี ในอาบูดาบี นอกจากนี้ พวกเขายังใช้สนามกีฬามูฮัมหมัด บิน ซายิด และสนามกีฬาฮัซซา บิน ซายิด ซึ่งสร้างใหม่ เป็นสนามเหย้ารอง
"ผู้เล่นในชุดปัจจุบัน แสดงด้วย ตัวหนา " สถิติเมื่อ "วันที่ 12 พฤศจิกายน ค.ศ. 2015"
สถิติ.
<templatestyles src="Col-begin/styles.css"/>
สโมสรฟุตบอลพีเอสยู สุราษฎร์ธานี ซิตี้

สโมสรฟุตบอลพีเอสยู สุราษฎร์ธานี ซิตี้ เป็นสโมสรฟุตบอลอาชีพในประเทศไทย ตั้งอยู่ที่จังหวัดสุราษฎร์ธานี ปัจจุบันลงแข่งขันในระดับไทยลีก 3โซนภาคใต้ โดยใช้สนามกีฬามหาวิทยาลัยสงขลานครินทร์ วิทยาเขตสุราษฎร์ธานีเป็นสนามเหย้า
ประวัติสโมสร.
สโมสรฟุตบอลพีเอสยู สุราษฎร์ธานี ซิตี้ เดิมใช้ชื่อ กบินทร์บุรี เอฟซี ฉายา หนุมานชนะศึก ก่อตั้งขึ้นเมื่อปี พ.ศ. 2553 เป็นหนึ่งในสามของสโมสรที่เข้าร่วมโครงการนำร่อง 2 ทีม ต่อ 1 จังหวัด นอกเหนือไปจาก เชียงราย เอฟซี และ หาดใหญ่ เอฟซี ในส่วนของสัญลักษณ์สโมสรนั้น ได้มีการใช้หนุมาน ซึ่งเป็นสัญลักษณ์ของ อำเภอกบินทร์บุรี จังหวัดปราจีนบุรี และใช้สนามน้อมเกล้ามหาราชเป็นสนามเหย้า และได้เข้าร่วมการแข่งขันลีกภูมิภาคดิวิชั่น 2 ภาคกลางและตะวันออก เป็นครั้งแรก ในปีเดียวกัน โดยใช้ผู้เล่นที่เป็นเยาวชนในพื้นที่อำเภอกบินทร์บุรี โดยมีผู้สนับสนุนงบประมาณจากหน่วยงานท้องถิ่น ผู้ใหญ่ในพื้นที่ พ่อค้า และประชาชน ในพื้นที่และใกล้เคียง 
ปี 2555 สโมสรได้เปลี่ยนมาใช้ชื่อ กบินทร์ ซิตี้ และในฤดูกาลนั้นเอง กบินทร์ ซิตี้ จบฤดูกาลในอันดับที่ 18 (จากทั้งหมด 18 ทีม) ลงเล่น 34 นัด ชนะ 1 นัด เสมอ 5 นัด และแพ้ 28 นัด มี 8 คะแนน ทำประตูได้ 16 ประตู เสียไป 84 ประตู
ปี 2556 สโมสรฟุตบอลกบินทร์ ซิตี้ ได้พักทีมไป และต่อมาได้มีข้อพิพาทเรื่องสิทธิ์การทำทีมกับ สโมสรฟุตบอลกบินทร์บุรี ยูไนเต็ด โดยสมาคมกีฬาฟุตบอลแห่งประเทศไทย ได้ยืนยันว่า สโมสรฟุตบอลกบินทร์บุรี ยูไนเต็ด และสโมสรฟุตบอลกบินทร์ ซิตี้ เป็นคนละสิทธิ์กัน
ปี 2559 สโมสรได้กลับมาแข่งขันอีกครั้ง ในชื่อ สโมสรสินธนา กบินทร์บุรี เอฟซี ในศึกเอไอเอสลีก ดิวิชั่น2 โซนกรุงเทพตะวันออก
ปี 2560 ฝ่ายจัดการแข่งขันได้มีการจัดระบบลีกใหม่ สโมสรจึงได้เปลี่ยนมาใช้ชื่อ สโมสรฟุตบอลสุราษฎร์ธานี ซิตี้ และย้ายลงมาทำการแข่งขันใน ไทยลีก 4 โซนภาคใต้ 
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ดีนคอร์ต

ดีนคอร์ต  หรือในชื่อปัจจุบันคือ วิตาลิตี้ สเตเดียม (Vitality Stadium) ตามชื่อผู้สนับสนุน เป็นสนามฟุตบอลในเมืองบอร์นมัท ประเทศอังกฤษ และเป็นสนามเหย้าของสโมสรฟุตบอลบอร์นมัท มีความจุ 11,464 ที่นั่ง ปัจจุบันเป็นสนามที่มีความจุน้อยที่สุดในพรีเมียร์ลีก
ประวัติ.
การแข่งขันอย่างเป็นทางการของสโมสรฟุตบอลบอร์นมัทที่สนามแห่งนี้ เกิดขึ้นในวันที่ 1 กันยายน ค.ศ.1923 โดยมีผู้ชม 7,000 คน ร่วมเป็นสักขีพยานในการพบกับสโมสรฟุตบอลสวินดอนทาวน์ในศึกฟุตบอลลีกดิวิชั่นสาม โซนภาคใต้ ผลจบด้วยสกอร์ 0-0 แต่ก่อนหน้านี้ สโมสรฟุตบอลบอร์นมัทเป็นที่รู้จักกันในชื่อ สโมสรฟุตบอลบอสคอมบ์ (Boscombe F.C) ซึ่งเป็นสโมสรแรกที่ย้ายเข้ามาใช้สนามแห่งนี้ เมื่อธันวาคม ค.ศ.1910 โดยการแบ่งที่ดินให้ของครอบครัวคูเปอร์-ดีน แต่พื้นที่นั้นเต็มไปด้วยหลุม และก้อนกรวดมากมาย จึงยังไม่พร้อมใช้งาน แต่หลังจากปรับปรุงแล้ว สนามแห่งนี้สามารถจุผูชมได้ 300 ที่นั่ง
สถิติผู้ชมในสนามแห่งนี้มากที่สุดเกิดขึ้นเมื่อวันที่ 2 มีนาคม ค.ศ.1957 ในนัดที่เจอกับสโมสรฟุตบอลแมนเชสเตอร์ยูไนเต็ดในศึก เอฟเอคัพ ผู้ชม 28,799 คน ที่เข้ามาร่วมชมการแข่งขัน, ส่วนสถิติผู้ชมในลีกสูงที่สุดเป็นการแข่งขันที่เจอกับสโมสรฟุตบอลควีนส์ปาร์ค เรนเจอร์ส ด้วยจำนวนผู้ชม 25,495 คน และแพ้ไป 1-0 ส่วนนัดที่ผู้ชมน้อยที่สุดอยู่ที่ 1,873 คน ในแมทช์ที่เสมอกับสโมสรฟุตบอลลินคอล์นไป 2-2
สนามแห่งนี้ถูกปรับปรุงใหม่อีกครั้งในปีค.ศ.2001 โดยพื้นสนามถูกหมุนจากเดิม 90 องศา และย้ายออกห่างจากบ้านเรือนในละแวกนั้น และเพราะการสร้างสนามเสร็จไม่ทันก่อนที่ฤดูกาล 2001-02 จะเริ่ม นั่นทำให้สโมสรฟุตบอลบอร์นมัทต้องย้ายไปเล่นแปดเกมแรกที่สนามอเวนิว ซึ่งใกล้กับเมืองดอร์เชสเตอร์, ดีนคอร์ทเปิดใช้งานอีกครั้งในเกมกับสโมสรฟุตบอลเร็กซ์แฮม ในวันที่ 10 พฤศจิกายนปีเดียวกัน โดยตั้งชื่อตาม สปอนเซอร์ครั้งแรกว่า ฟิตเนตเฟิร์ส สเตเดียม ประกอบด้วยอัฒจันทร์ 3 ด้าน ความจุ 9,600 ที่นั่ง, ในเดือนธันวาคม ปีค.ศ.2005 สโมสรได้ขายสนามในรูปแบบการขายและเช่ากลับกับ London property company Structadene
ในฤดูกาล 2010-11 อัฒจันทร์ทิศใต้ถูกสร้างขึ้นชั่วคราว แต่ถูกถอดออกในช่วงฤดูกาล 2011-12 หลังจากที่ผู้ชมน้อยลง ในเดือนกรกฎาคม ค.ศ.2011 สนามถูกเปลี่ยนชื่ออีกครั้งว่า ซวต สเตเดียม หลังจากขายชื่อสนามให้กับซวต มอเตอร์ กรุ๊ป ต่อมาเมื่อพวกเขาเข้ามา บริหารงานในเดือนกุมภาพันธ์ ค.ศ.2012 ได้เปลี่ยนชื่อสนามอีกครั้งเป็น โกลด์แซนด์ สเตเดียม ในสัญญาสองปี ในช่วงฤดูร้อนปีค.ศ. 2013 อัฒจันทร์ 2,400 ที่นั่ง ถูกสร้างขึ้นจากการที่สโมสรได้เลื่อนชั่นขึ้นสู่ฟุตบอลลีกแชมเปียนชิป
รางวัลนาฏราช ครั้งที่ 7

รางวัลนาฏราช ครั้งที่ 7 ประจำปี พ.ศ. 2558 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 12 มิถุนายน พ.ศ. 2559 ณ หอประชุมกองทัพเรือ กรุงเทพมหานคร
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล.
ผู้ได้รับรางวัลเน้นตัวหนา
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 26 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 7
รายชื่อผู้ชนะ.
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 7
คิงอับดุลลอห์สปอร์ตซิตี

คิงอับดุลลอห์สปอร์ตซิตี  หรือ อัญมณีที่เปล่งประกาย  หรือ อัญมณี  เป็นสนามกีฬาอเนกประสงค์ อยู่ห่างเมืองญิดดะฮ์ ไปทางทิศเหนือประมาณ 60 กิโลเมตร ชื่อสนามตั้งชื่อตามสมเด็จพระราชาธิบดีอับดุลลอฮ์ พระมหากษัตริย์แห่งราชอาณาจักรซาอุดีอาระเบีย
สนามกีฬาหลัก (สนามกีฬานานาชาติคิงอับดุลลอห์) ใช้จัดแข่งขันฟุตบอล มีความจุ 62,241 ที่นั่ง เป็นสนามที่มีความจุมากเป็นอันดับที่ 2 ของประเทศ รองจากสนามคิงฟาห์ด และเป็นสนามที่มีความจุมากเป็นอันดับที่ 10 ในโลกอาหรับ นอกจากนี้ยังมีสนามที่ใช้จัดแข่งขันกีฬาประเภทอื่น ๆ อีกด้วย
สภาผู้แทนราษฎรญี่ปุ่น

สภาผู้แทนราษฎรญี่ปุ่น  เป็นสภาล่างของรัฐสภาญี่ปุ่น ส่วนสภาสูงคือวุฒิสภา
ในสภาทั้งสองแห่ง สภาผู้แทนราษฎรมีอำนาจมากกว่า โดยสามารถคัดค้านทับกฎหมายที่ราชมนตรีสภากำหนดได้ด้วยเสียง 2 ใน 3 ของสมาชิกทั้งหมด
การเลือกตั้งสภาผู้แทนราษฎรญี่ปุ่นครั้งล่าสุดจัดขึ้นเมื่อวันที่ 31 ตุลาคม ค.ศ. 2021 โดยพรรคเสรีประชาธิปไตยชนะเสียงส่วนใหญ่ ซึ่งได้ไป 261 ที่นั่ง ร่วมกับพรรคโคเมที่ได้ 32 ที่นั่ง ทำให้ฝ่ายรัฐบาลได้ไป 293 ที่นั่ง
เมลวิน แคลวิน

เมลวิน เอลลิส แคลวิน (8 เมษายน ค.ศ. 1911 – 8 มกราคม ค.ศ. 1997) เป็นนักชีวเคมีชาวอเมริกัน เกิดในครอบครัวชาวยิวที่เมืองเซนต์พอล รัฐมินนิโซตา เป็นบุตรของเอเลียส แคลวินและโรส เฮอร์วิตซ์ ต่อมาครอบครัวย้ายไปอยู่ที่เมืองดีทรอยต์ แคลวินเรียนที่โรงเรียนเซ็นทรัลไฮสกูลก่อนจะเรียนจบด้านวิทยาศาสตร์ที่วิทยาลัยเหมืองแร่และเทคโนโลยีมิชิแกน (มหาวิทยาลัยเทคโนโลยีมิชิแกนในปัจจุบัน) และเรียนจบปริญญาเอกด้านเคมีจากมหาวิทยาลัยมินนิโซตาในปี ค.ศ. 1935 แคลวินใช้เวลา 4 ปีต่อมาทำงานที่มหาวิทยาลัยแมนเชสเตอร์ ต่อมาแคลวินทำงานที่มหาวิทยาลัยแคลิฟอร์เนีย เบิร์กลีย์และดำรงตำแหน่งศาสตราจารย์ด้านเคมี เขาร่วมงานกับแอนดรูว์ เบนสันและเจมส์ เบสแฮมใช้คาร์บอน-14 ในการศึกษาเส้นทางของคาร์บอนในพืชระหว่างการสังเคราะห์ด้วยแสง โดยเริ่มจากคาร์บอนดูดซึมคาร์บอนไดออกไซด์ก่อนจะเปลี่ยนเป็นคาร์โบไฮเดรตและสารประกอบอินทรีย์อื่น ๆ แคลวิน เบนสันและเบสแฮมแสดงให้เห็นว่าปฏิกิริยาระหว่างแสงอาทิตย์และคลอโรฟิลล์ช่วยในการผลิตสารประกอบอินทรีย์ ไม่ใช่คาร์บอนไดออกไซด์อย่างที่เชื่อกัน จากผลงานนี้ทำให้แคลวินได้รับรางวัลโนเบลสาขาเคมีในปี ค.ศ. 1961 สองปีต่อมาแคลวินดำรงตำแหน่งศาสตราจารย์ด้านอณูชีววิทยาและร่วมก่อตั้งห้องปฏิบัติการรังสีเบิร์กลีย์ ก่อนจะเกษียณในปี ค.ศ. 1980 แคลวินศึกษาพืชน้ำมันเพื่อใช้เป็นพลังงานทดแทน
ด้านชีวิตส่วนตัว แคลวินแต่งงานกับมารี เจเนวีฟ เจมเทการ์ดในปี ค.ศ. 1942 มีบุตรด้วยกัน 3 คน แคลวินเสียชีวิตด้วยภาวะหัวใจล้มเหลวในปี ค.ศ. 1997
จอร์จ ซี. สกอตต์

จอร์จ แคมป์เบลล์ สกอตต์ (18 ตุลาคม 1927 – 22 กันยายน 1999) เป็นนักแสดง ผู้กำกับ และโปรดิวเซอร์ชาวอเมริกัน เกิดที่เมืองไวส์ รัฐเวอร์จิเนีย เป็นบุตรชายของจอร์จ สกอตต์ ดิวอี และ เฮเลนา อักเนส สกอตต์เข้าเรียนที่โรงเรียนเรดฟอร์ดไฮสกูล และเรียนจบในระดับปริญญาตรีที่มหาวิทยาลัยมิสซูรี-โคลัมเบีย เอกสื่อสารมวลชนในปี ค.ศ. 1953 เขามีชื่อเสียงครั้งแรกจากบทบาทพลเอกจอร์จ เอส. แพตตัน ในภาพยนตร์เรื่อง "Patton" ทำให้เขาได้รับรางวัลลูกโลกทองคำในสาขานักแสดงนำชายยอดเยี่ยม ประเภทดราม่า เขายังเป็นคนแรกที่ปฎิเสธรางวัลออสการ์และจะไม่ไปร่วมงานดังกล่าว โดยสกอตต์ให้เหตุผลว่าการเมืองที่เกี่ยวพันกับออสการ์นั้นโหดร้าย แต่ปรากฏว่าเขาได้รับรางวัลในสาขานักแสดงนำชายยอดเยี่ยม ทำให้โปรดิวเซอร์หนังจึงต้องขึ้นรับรางวัลแทน สกอตต์มีผลงานการแสดงภาพยนตร์ 64 เรื่อง ระหว่างปี 1958–1999 และได้รับการเสนอชื่อเข้าชิงรางวัลออสการ์ 4 ครั้ง, เสนอชื่อเข้าชิงรางวัลลูกโลกทองคำ 5 ครั้ง, เสนอชื่อเข้าชิงรางวัลเอ็มมี 8 ครั้ง และเสนอชื่อเข้าชิงรางวัลแบฟตา 3 ครั้ง
ด้านชีวิตส่วนตัว สกอตต์แต่งงานทั้งหมดห้าครั้งโดยครั้งแรกแต่งงานกับแคโรลีน ฮิวจ์ มีบุตรด้วยกันหนึ่งคน ชื่อวิกตอเรีย ครั้งที่สองกับแพทริเซีย รีด มีบุตรด้วยกันสองคน ชื่อ แมทธิว และ เดวอน ครั้งที่สามเขาแต่งงานกับนักแสดงชาวแคนาดา คอลลีน ดิวเฮิสท์ มีบุตรด้วยกันสองคน ชื่อ แคมป์เบลล์ และ อเล็กซานเดอร์ ต่อมาพวกเขาหย่าร้างกันในปี ค.ศ. 1965 หลังใช้ชีวิตร่วมกันห้าปี ในปี ค.ศ. 1967 เขาแต่งงานกับคอลลีนอีกครั้งเป็นครั้งที่สี่ ครั้งที่ห้าสกอตต์แต่งงานกับนักแสดงชาวอเมริกัน ทริช แวน เดเวียร์ พวกเขาใช้ชีวิตร่วมกันจนสกอตต์เสียชีวิตในวันที่ 22 กันยายน ค.ศ. 1999 ด้วยอาการท่อเลือดแดงส่วนท้องโป่งพอง
นาโออากิ อาโอยามะ

นาโออากิ อาโอยามะ  เป็นอดีตนักฟุตบอลชาวญี่ปุ่น เขาเคยลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีกระหว่างฤดูกาล 2558 และฤดูกาล 2561 ก่อนจะย้ายไปร่วมกับกัมบะ โอซากะในฤดูกาลถัดไปหลังสิ้นสุดสัญญา
อาโอยามะเกิดเมื่อวันที่ 18 กรกฎาคม พ.ศ. 2529 ในเมืองอิจิโนมิยะ จังหวัดไอจิ ประเทศญี่ปุ่น หลังจากเขาได้เรียนจบชั้นมัธยมปลายในปี พ.ศ. 2547 ได้เซ็นสัญญาในการเล่นฟุตบอลอาชีพกับชิมิซุ เอส-พัลส์ ในปีต่อมา และเป็นตัวหลักของสโมสรในเวลาถัดมา
เตาแสงอาทิตย์

เตาแสงอาทิตย์ หรือเตาสุริยะ 
เป็นอุปกรณ์ให้ความร้อนในการหุงต้มอาหาร ซึ่งใช้พลังงานโดยตรงจากแสงแดด,
โดยทั่วไปจะประกอบด้วยแผ่นสะท้อนแสงโค้งมันวาวขนาดใหญ่ (บางแบบจะรูปทรงคล้ายจานดาวเทียม)
เพื่อใช้สะท้อนแสงแดดไปรวมกันตรงจุดที่วางภาชนะหูงต้มจนเกิดเป็นความร้อนสูง ทำให้อาหารสุก,
และบางชนิดจะมีการครอบปิดส่วนวางภาชะด้วยแก้ว เพื่อไม่ให้รังสีความร้อนสะท้อนกลับออกมาภายนอก
เนื่องจากเตาแสงอาทิตย์ไม่มีการใช้เชื้อเพลิง ทำให้แทบไม่มีค่าใช้จ่าย,
จึงใช้กันอย่างแพร่หลายในประเทศยากจนและในกิจการขององค์กรสาธารณกุศลต่างๆ
แต่มีข้อจำกัดที่ต้องใช้เวลาหูงต้มนานกว่าเตาปกติ และไม่สามารถหูงต้มได้หากไม่มีแดด
วันรำลึกแรงงานสากล

วันรำลึกแรงงานสากล  จัดขึ้นทั่วโลกในวันที่ 28 เมษายนของทุกปี เป็นวันรำลึกถึงแรงงานทั่วโลกซึ่งถูกฆ่า การถูกเลิกจ้าง การได้รับบาดเจ็บ หรือถูกกระทำในทางที่ไม่ดี
วันรำลึกแรงงานสากล เป็นโอกาสที่จะเน้นเกี่ยวกับธรรมชาติที่ป้องกันได้ของเหตุการณ์ที่มักเกิดขึ้นมากที่สุดในที่ทำงานต่าง ๆ และความเจ็บไข้ได้ป่วยของแรงงาน เพื่อเป็นการรณรงค์และส่งเสริมองค์กรสหภาพแรงงานให้มีการปรับปรุงเกี่ยวกับความปลอดภัยในที่ทำงาน โดยคำขวัญของวันนี้คือ "Remember the dead – Fight for the living." (รำลึกถึงแรงงานที่เสียชีวิตไปแล้ว – สู้เพื่อให้มีชีวิตอยู่ต่อได้)
โรนัลด์ แมคโดนัลด์

โรนัลด์ แมคโดนัลด์  เป็นตัวตลกซึ่งถูกใช้เป็นมาสคอตหลักของแมคโดนัลด์ ในโฆษณาโทรทัศน์ ตัวตลกตัวนี้จะอาศัยอยู่ในโลกจินตนาการที่ชื่อว่าแมคโดนัลด์แลนด์ และมักจะออกผจญภัยกับเพื่อนของเขา เมเยอร์ แมคชีส, แฮมเบอร์กลาร์, ไกรเมซ, เบอร์ดี้ เดอะ เออร์ลี เบิร์ด และ เดอะ ฟราย คิดส์ หลังจากที่เมื่อไม่กี่ปีที่ผ่านมา รายการโทรทัศน์ที่เกี่ยวกับแมคโดนัลด์แลนด์ได้หยุดผลิตลง โรนัลด์ก็หันมามีปฏิกิริยากับเด็ก ๆ ในชีวิตประจำวันของเขาแทน
นักแสดง.
มีนักแสดงนับร้อยที่แสดงเป็นโรนัลด์ แมคโดนัลด์ตามร้านอาหารและงานต่าง ๆ แต่อย่างไรก็ตาม บริษัทใช้นักแสดงเพียงหนึ่งคนเท่านั้นในการเล่นบทบาทของโรนัลด์ในโฆษณาโทรทัศน์ โดยนักแสดงที่แสดงเป็นโรนัลด์ แมคโดนัลด์ มีดังต่อไปนี้
ชื่อ "โรนัลด์ แมคโดนัลด์" ในรูปแบบต่าง ๆ รวมถึงชุด หน้าตาตัวตลก อุปนิสัยต่าง ๆ ของโรนัลด์ แมคโดนัลด์ทั้งหมด เป็นเครื่องหมายการค้าจดทะเบียนของแมคโดนัลด์
การทำให้สอดคล้องกับวัฒนธรรมของชาติอื่น ๆ.
ในประเทศไทย โรนัลด์ แมคโดนัลด์จะต้อนรับลูกค้าในลักษณะไหว้ เพื่อให้สอดคล้องกับวัฒนธรรมของไทย โดยมาสคอตในลักษณะไหว้นี้ ถูกกำหนดขึ้นเมื่อปี พ.ศ. 2545 โดยแฟรนไชส์ของแมคโดนัลด์ในประเทศไทยที่ชื่อว่า แมคไทย
สำหรับในประเทศจีนนั้น เพื่อเป็นการเคารพโรนัลด์ แมคโดนัลด์ในฐานะผู้ใหญ่ เด็ก ๆ จึงเรียกเขาว่า 麦当劳叔叔 (ลุงแมค)
ในประเทศญี่ปุ่น โรนัลด์ แมคโดนัลด์ถูกเรียกว่าโดนัลด์ แมคโดนัลด์ เนื่องจากว่าเสียง "r" ที่ชัดเจนในภาษาอังกฤษไม่มีในภาษาญี่ปุ่น
สนามกีฬาซายิดสปอตส์ซิตี

สนามกีฬาซายิดสปอตส์ซิตี  เป็นสนามกีฬาขนาดใหญ่ในย่านซายิดสปอตส์ซิตี อาบูดาบี สหรัฐอาหรับเอมิเรตส์ เป็นสนามที่ใหญ่ที่สุดในประเทศ มีความจุกว่า 43,000 ที่นั่ง สนามแห่งนี้ยังปรากฏอยู่บนธนบัตร 200 ดิรฮัมอีกด้วย
สนามเปิดใช้งานในปี ค.ศ. 1979 และได้ปรับปรุง เพิ่มสิ่งอำนวยความสะดวก เทคโนโลยีใหม่ ๆ เพื่อรองรับการแข่งขันระดับนานาชาติ
สนามกีฬาแห่งนี้มักใช้จัดงานแข่งขันสำคัญต่าง ๆ เช่น เอเชียนคัพ 1996 รอบชิงชนะเลิศ ระหว่างสหรัฐอาหรับเอมิเรตส์ กับซาอุดีอาระเบีย (ซาอุดีอาระเบียชนะด้วยการยิงลูกโทษ), กัลฟ์คัพออฟเนชันส์ 2007 รอบชิงชนะเลิศ ระหว่างสหรัฐอาหรับเอมิเรตส์ กับโอมาน, ฟุตบอลชิงแชมป์สโมสรโลก 2009 และ 2010 รอบรองชนะเลิศและชิงชนะเลิศ และจะใช้จัดงานฟุตบอลชิงแชมป์สโมสรโลก 2017 กับ 2018 และเอเชียนคัพ 2019 ในอนาคต
ออสโวบอจเดนี

ออสโวบอจเดนี  เป็นภาพยนตร์อิงประวัติศาสตร์ของสหภาพโซเวียต กำกับโดยยูรี โอเซรอฟ "ออสโวบอจเดนี" เป็นภาพยนตร์ร่วมมือกันระหว่าง สหภาพโซเวียต, เยอรมนีตะวันออก, โปแลนด์, อิตาลี และ ยูโกสวาเวีย โดยภาพยนตร์นี้จะเล่าเรืองเกียวกับสงครามโลกครั้งที่สอง โดยจะเล่าเรื่องราวเกียวกับยุทธการที่คูสค์, ปฏิบัติการบากราติออน, การรุกวิสตูลา-โอเดอร์ และ ยุทธการที่เบอร์ลิน
ชื่อภาคในภาพยนตร์.
ภาพยนตร์นี้เป็นภาพยนตร์ชุดมีทั้งหมด 5 ภาค 
นักแสดง.
 (รัสเซีย) 
 (โปแลนด์) 
 (เยอรมนีตะวันออก)
เอเชียนคัพ 2007 นัดชิงชนะเลิศ

เอเชียนคัพ 2007 นัดชิงชนะเลิศ เป็นการแข่งขันฟุตบอลนัดหนึ่งในวันที่ 29 กรกฎาคม ค.ศ. 2007 ณ เกลอรา บังการ์โน สเตเดียม ในจาการ์ตา ประเทศอินโดนีเซีย เพื่อหาทีมชนะเลิศในเอเชียนคัพ 2007 โดยอิรักเอาชนะซาอุดีอาระเบียด้วยผล 1–0 จากกการทำประตูของยูนิส มะห์มูดในนาทีที่ 73 ชัยชนะครั้งนี้ ทำให้อิรักคว้าแชมป์เอเชียนคัพมาครองได้เป็นครั้งแรกในประวัติศาสตร์ ส่งผลให้อิรักได้เข้าแข่งขันในรายการฟีฟ่าคอนเฟเดอเรชันส์คัพ 2009 ณ ประเทศแอฟริกาใต้ เกมชิงชนะเลิศนี้ถูกยกย่องให้เป็น "เทพนิยาย" อีกเกมหนึ่ง
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รอเบิร์ต เจ็นคินสัน เอิร์ลที่ 2 แห่งลิเวอร์พูล

รอเบิร์ต แบงก์ส เจนคินสัน เอิร์ลที่ 2 แห่งลิเวอร์พูล  เป็นนักการเมืองชาวอังกฤษ เขาเป็นนายกรัฐมนตรีที่อายุน้อยที่สุดและดำรงตำแหน่งยาวนานที่สุดของอังกฤษ ในช่วงที่เป็นนายกรัฐมนตรี เขาใช้มาตรการอดกลั้นที่สุดในการรักษาความสงบเรียบร้อยภายในประเทศในช่วงการจลาจลในปี 1819 เขาร่วมมืออย่างละมุนละม่อมกับเจ้าชายจอร์จ ผู้สำเร็จราชการแผ่นดินแทนพระเจ้าจอร์จที่ 3 ที่ไม่สามารถออกว่าราชการ ในการประคับประคองสถานการณ์ในประเทศให้ผ่านพ้นไปได้
เหตุการณ์สำคัญในช่วงที่เขาเป็นนายกรัฐมนตรี คือการทำสงครามกับสหรัฐอเมริกา ในปี 1812, สงครามสหสัมพันธมิตรครั้งที่หกและครั้งที่เจ็ดเพื่อต่อต้านการเรืองอำนาจของจักรวรรดิฝรั่งเศส การแถลงสรุปผลสงครามนโปเลียนในการประชุมใหญ่แห่งเวียนนา, การออกกฎหมายข้าวโพด, การสังหารหมู่ที่ปีเตอร์ลู และเริ่มการเลิกกีดกันชาวคาทอลิก
เขาเกิดในตระกูลขุนนาง เป็นบุตรของชาลล์ เจ็นคินสัน (ต่อมาได้เป็นเอิร์ลแห่งลิเวอร์พูล) ที่ปรึกษาในพระเจ้าจอร์จที่ 3 มารดาของเขาคือ อเมเลีย วัตต์ บุตรสาวของวิลเลียม วัตต์ เจ้าหน้าที่อาวุโสในบริษัทอินเดียตะวันออก มารดาของเขาตายหลังเขาเกิดได้หนึ่งเดือน
กุสตาโบ เปเรซ เอร์นันเดซ

กุสตาโบ เปเรซ  มีชื่อจริงคือ กุสตาโบ เปเรซ เอร์นันเดซ เป็นผู้ฝึกสอนมวยไทยทั้งมวยไทยโบราณ, มวยไทย และมวยไทยเลิศฤทธิ์ อย่างเป็นทางการในประเทศเม็กซิโก ที่ประสบความสำเร็จในการเผยแพร่ความรู้ในทวีปอเมริกากลาง และอเมริกาใต้
ประวัติ.
กุสตาโบ เปเรซ เป็นผู้ฝึกสอนมวยไทยโบราณที่มีความโดดเด่น และเป็นที่ปรึกษาด้านศิลปะมวยไทย ให้แก่สภาศิลปะการต่อสู้แบบผสมแห่งละตินอเมริกา
ในปี ค.ศ. 2011 เขายังทำหน้าที่เป็นโปรโมเตอร์มวยไทย เมื่อครั้งที่ฟรังกี "หนุมาน" ราโมส เข้าแข่งขันชิงแชมป์มวยไทยคู่เอก ของมวยไทยสภามวยโลก
ด้านกิจกรรมการกุศล ในปี ค.ศ. 2015 เขาได้จัดงานสัมมนามวยไทยขึ้น เพื่อนำรายได้ทั้งหมดไปบริจาคให้แก่ผู้ป่วยโรคมะเร็ง
แรงยกทางอากาศพลศาสตร์

แรงยก  คือแรงทางอากาศพลศาสตร์ (Aerodynamic force) ชนิดหนึ่ง ที่ทำให้เครื่องบินสามารถลอยบนอากาศได้
แรงยกของเครื่องบินเกิดจากผลของมุมปะทะของปีกที่ติดตั้งกับลำตัวเครื่องบิน และผลของความแตกต่างของความดันที่กระทำที่พื้นผิวของปีกเครื่องบินด้านบนและด้านล่าง ในขณะบิน พื้นผิวของปีกเครื่องบินด้านบนจะมีความดันกระทำต่ำกว่าพื้นผิวของปีกเครื่องบินด้านล่าง ความดันที่กระทำกระจายตัวอยู่บนพื้นผิวดังกล่าวจะสร้างแรงกระทำลงบนพื้นผิวนั้นๆ เมื่อพื้นผิวด้านล่างมีความดันกระทำสูงกกว่า จึงมีแรงกระทำเกิดขึ้นสูงกว่าที่พื้นผิวด้านบน และแรงยกคือผลต่างที่เหลืออยู่ของแรงทั้งสอง ซึ่งสามารถใช้หลักการเรื่องของไหลของเบอนูลลี และกฎของนิวตัน มาอธิบายกลไกการเกิดแรงยกได้
สาเหตุที่พื้นผิวด้านล่างของปีกและพื้นผิวด้านบนของปีกมีความดันกระทำไม่เท่ากันนั้น เป็นเพราะความเร็วของอากาศที่ไหลผ่านพื้นผิวทั้งสองฝั่งนั้นมีค่าไม่เท่ากัน ซึ่งการออกแบบรูปร่าง รูปทรงของปีก รวมทั้งมุมปะทะของการติดตั้งปีกเข้ากับลำตัวเครื่องบิน เป็นปัจจัยสำคัญในการทำให้เกิดปรากฏการนี้
การที่เครื่องบินจะลอยได้นั้น แรงยก ที่มีทิศทางยกลำตัวเครื่องบินขึ้นนั้น ต้องมีขนาดมากกว่าแรงกระทำทั้งหมดที่มีทิศทางตรงกันข้าม หรือทิศทางลงสู่พื้น ซึ่งแรงกระทำดังกล่าวได้แก่ น้ำหนักของเครื่องบิน และแรงกระทำทางอากาศพลศาสตร์ และแรงอื่นๆ
ชาลส์ วัตสัน-เว็นท์เวิร์ธ มาร์ควิสที่ 2 แห่งร็อกกิงแฮม

ชาลส์ วัตสัน-เว็นท์เวิร์ธ มาสวิสที่ 2 แห่งร็อกกิงแฮม  เป็นนักการเมืองและรัฐบุรุษชาวอังกฤษ เขาได้ดำรงตำแหน่งนายกรัฐมนตรีสองวาระ แต่ละวาระดำรงตำแหน่งสั้นๆ เนื่องจากเป็นนายกรัฐมนตรีในช่วงเวลาสั้นๆ จึงไม่ได้มีผลงานโดดเด่นในตำแหน่งนี้ซักเท่าไหร่ เขายังเป็นผู้อุปถัมภ์และผู้นำของของพรรควิก
อาริเอล ฟรันซิสโก โรดริเกซ

อาริเอล ฟรันซิสโก โรดริเกซ อารายา  หรือ อาริเอล โรดริเกซ เกิดเมื่อวันที่ 27 กันยายน พ.ศ. 2532 ในซานโฮเซ ประเทศคอสตาริกา เป็นนักฟุตบอลชาวคอสตาริกา ปัจจุบันได้ลงเล่นให้กับสโมสรเดปอร์ติโบซาปริซา ในประเทศคอสตาริกา
อายู กานี

อายู เล็ซตารี ปูตรี กานี  คือนางแบบแฟชั่นชาวอินโดนีเซีย และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 3 ของรายการเอเชีย เน็กซ์ ท็อป โมเดล
อันเนอ เบยส์

อันเนอ เบยส์ (2 ธันวาคม ค.ศ. 1991) เป็นนักวอลเลย์บอลหญิงชาวดัตช์ เธอเล่นในตำแหน่งตัวตีด้านนอกให้กับทีมชาติเนเธอร์แลนด์
ประวัติ.
ในปี ค.ศ. 2009 เธอได้รับเลือกให้เป็นตัวแทนทีมชาติเนเธอร์แลนด์
ในปี ค.ศ. 2015 ในการแข่งขันมงเทรอวอลเลย์มาสเตอรส์ เธอได้รับรางวัลตัวตบหัวเสายอดเยี่ยม เมื่อเดือนกรกฎาคมในปีเดียวกัน เธอได้มีส่วนร่วมในการคว้าแชมป์ของวอลเลย์บอลเวิลด์กรังด์ปรีซ์ 2015 ดิวิชัน 2 ในการแข่งขันชิงแชมป์ยุโรปในเดือนตุลาคมของปีเดียวกัน เธอได้เป็นผู้มีส่วนสำคัญในการพาทีมเข้ารับรางวัลเหรียญเงิน และเธอยังได้รับรางวัลตัวตบหัวเสายอดเยี่ยม
เปปเปอร์ (หุ่นยนต์)

เปปเปอร์  เป็นหุ่นยนต์ฮิวมานอยด์ที่ผลิตโดยแอลเดบาแรน โรบอติกส์และซอฟต์แบงก์ โมบายล์ ซึ่งออกแบบมาให้สามารถอ่านอารมณ์ของผู้คนได้ ซึ่งถูกเปิดตัวเมื่อวันที่ 5 มิถุนายน พ.ศ. 2557 และจากนั้นอีกหนึ่งวันต่อมา มันถูกเอามาแสดงที่ร้านโทรศัพท์มือถือซอฟต์แบงก์สาขาต่าง ๆ ในประเทศญี่ปุ่น โดยมีการวางแผนไว้ว่า จะวางจำหน่ายเปปเปอร์ในเดือนกุมภาพันธ์ พ.ศ. 2558 ในราคาสุด 198,000 เยน (ประมาณ 64,660 บาท) ที่ร้านค้าซอฟต์แบงก์ โมบายล์ในประเทศญี่ปุ่น#เปลี่ยนทาง 
การออกแบบ.
ส่วนศีรษะของหุ่นยนต์จะมีไมโครโฟนติดตั้งไว้อยู่ 4 ตัว และกล้องคมชัดสูงติดตั้งไว้อยู่ 2 ตัว (ในส่วนปากและส่วนหน้าผาก) และมีเซนเซอร์ตรวจจับความลึกสามมิติ (อยู่ด้านหลังของตา) และยังมีไจโรสโคปในส่วนของเนื้อตัวและเซนเซอร์ตรวจจับการสัมผัสในส่วนหัวและส่วนมือด้วย
จุดประสงค์.
เปปเปอร์ไม่ใช่หุ่นยนต์ที่สำหรับใช้งานภายในบ้าน แต่เปปเปอร์นั้น ตั้งใจจะ "ทำให้ผู้คนมีความสุข" รวมทั้งชอบเล่นกับผู้คน และทำความรู้จักผู้คนในโลกภายนอกด้วย โดยผู้สร้างเปปเปอร์หวังว่าเหล่านักพัฒนาหุ่นยนต์อิสระจะสร้างคอนเทนต์ใหม่ เพื่อให้นำมาใช้กับเปปเปอร์ได้
เจาะเวลาผ่าความถี่ฆ่า

เจาะเวลาผ่าความถี่ฆ่า  เป็นภาพยนตร์อเมริกันในปี ค.ศ. 2000 แนวไซไฟ ระทึกขวัญ ดราม่า กำกับและอำนวยการสร้างโดย เกรกอรี ฮอบลิท เขียนบทโดย โทบี เอมเมอริค นำแสดงโดย เดนนิส เควด และ จิม คาวีเซล โดยเป็นเรื่องราวเกี่ยวกับจอห์น ซัลลิแวน ที่พบเครื่องวิทยุที่พ่อของเขาให้ไว้ก่อนเสียชีวิตภายในบ้าน จอห์นได้คุยกับพ่อของเขาเมื่อครั้งยังมีชีวิตอยู่ ผ่านทางคลื่นวิทยุที่บังเอิญย้อนเวลากลับจากปี 1999 ไปในปี 1969 โดยจอห์นพยายามเปลี่ยนอดีตให้พ่อของเขารอดชีวิตจากอุบัติเหตุ แต่ทุกครั้งที่พ่อของเขาเปลี่ยนบางอย่างในมิติ จอห์นก็ได้พบว่ามันส่งผลต่อมิติของเขาด้วย ขณะเดียวกันการเปลี่ยนแปลงอดีตก่อให้เกิดโศกนาฏกรรมตามมามากมาย
ภาพยนตร์ได้รับเสียงวิจารณ์ที่ดี การถ่ายทำภาพยนตร์เรื่องนี้ ถูกถ่ายทำในโทรอนโตและนิวยอร์กซิตี
ประเทศไทยใน พ.ศ. 2557

เหตุการณ์ที่เกิดขึ้นใน พ.ศ. 2557 (ค.ศ. 2014) ในประเทศไทย เป็นปีที่ 233 แห่งกรุงรัตนโกสินทร์ และเป็นปีที่ 69 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในปีนี้ได้เกิดเหตุการณ์สำคัญ รวมถึงวิกฤตการณ์ทางการเมืองอย่างต่อเนื่อง ซึ่งนำไปสู่การรัฐประหารเมื่อวันที่ 22 พฤษภาคม
ประเทศไทยใน พ.ศ. 2556

เหตุการณ์ที่เกิดขึ้นใน พ.ศ. 2556 (ค.ศ. 2013) ในประเทศไทย เป็นปีที่ 232 แห่งกรุงรัตนโกสินทร์ และเป็นปีที่ 68 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในปีที่ผ่านมา มีการประท้วงต่อต้านรัฐบาลยิ่งลักษณ์ ชินวัตร นายกรัฐมนตรี ซึ่งนำไปสู่ภาวะวิกฤตทางการเมือง และการสิ้นสุดของรัฐบาล
ริยาฎ มะห์รัซ

ริยาฎ กะรีม มะห์รัซ (เกิด 21 กุมภาพันธ์ ค.ศ. 1991) เป็นนักฟุตบอลชาวแอลจีเรีย ปัจจุบันเล่นในตำแหน่งปีกให้แก่อัลอะฮ์ลี สโมสรในซาอุดีโปรเฟสชันนัลลีก และทีมชาติแอลจีเรีย
ประวัติ.
มะห์รัซเกิดเมื่อวันที่ 21 กุมภาพันธ์ ค.ศ. 1991 ที่เมืองซาร์แซล ประเทศฝรั่งเศส โดยมีพ่อเป็นชาวแอลจีเรียชื่ออะห์มัด และมีแม่เป็นลูกครึ่งแอลจีเรียกับโมร็อกโกชื่อศอลิฮะฮ์ มะห์รัซมีจิตใจรักในการเล่นฟุตบอลมาตั้งแต่เด็ก แต่ด้วยรูปร่างที่ผอมบาง จึงถูกปฏิเสธจากสโมสรต่าง ๆ ที่ไปร่วมทดสอบตั้งแต่เด็ก ต่อมาเมื่ออายุได้ 15 ปี พ่อก็เสียชีวิตไปด้วยโรคหัวใจ แต่มะห์รัซก็ไม่เลิกล้มในการที่จะเป็นนักฟุตบอล ด้วยการฝึกฝนกับอาอาแอ็ส ซาร์แซล ในฝรั่งเศส ตั้งแต่ปี ค.ศ. 2004 ก่อนจะย้ายไปแก็งแปร์ในอีก 5 ปีถัดมา ซึ่งยังคงเป็นสโมสรในระดับสมัครเล่นของฝรั่งเศสเทียบเท่ากับดิวิชัน 4 ของอังกฤษ มะห์รัซมีสถิติลงเล่นฤดูกาลแรก 22 นัด ยิงได้ 2 ประตู
จากการเล่นกับแก็งแปร์ ทำให้มะห์รัซได้ย้ายไปอยู่กับเลออาฟวร์ แต่ลงเล่นให้กับทีมสำรองอยู่ราว 3 ปี ก่อนจะได้ขึ้นไปเล่นในชุดใหญ่ และได้เล่นฟุตบอลอาชีพครั้งแรกในปี ค.ศ. 2013 โดยมีผลงานลงเล่นไปทั้งหมด 67 นัด รวมทุกรายการ และยิงได้ 10 ประตู ก่อนที่เลสเตอร์ซิตีจะซื้อตัวไปด้วยราคา 400,000 ปอนด์ (ราว 20 ล้านบาท) ด้วยสตีฟ วอลช์ แมวมองของเลสเตอร์ซิตีตั้งใจไปที่เลออาฟวร์เพื่อดูการเล่นของไรอัน เมนเดส แต่ปรากฏว่ามะห์รัซเล่นได้โดดเด่นกว่า โดยในระยะแรกครอบครัวของมะห์รัซไม่เห็นด้วยกับการที่จะย้ายมาเล่นในอังกฤษ เนื่องจากเห็นว่ารูปแบบการเล่นของมะห์รัซเหมาะสมกับการเล่นในสเปนมากกว่า
ฤดูกาล 2015–16.
ในฤดูกาล 2015–16 มะห์รัซเล่นได้อย่างดีเยี่ยม พร้อมกับเพื่อนร่วมทีมหลายคน เช่น เจมี วาร์ดี หรือเอ็นโกโล ก็องเต ส่งผลให้เลสเตอร์ซิตีคว้าแชมป์พรีเมียร์ลีกเป็นครั้งแรกในประวัติศาสตร์สโมสร และทำให้มะห์รัซได้รับรางวัลนักฟุตบอลยอดเยี่ยมของพีเอฟเอมาครองด้วย ซึ่งถือว่าเป็นคนแรกของเลสเตอร์ซิตีและนักฟุตบอลชาวแอฟริกาด้วยที่ได้รับรางวัลนี้ และทำให้หลายสโมสรในระดับใหญ่ต้องการตัว เช่น บาร์เซโลนา, แมนเชสเตอร์ยูไนเต็ด, ทอตนัมฮอตสเปอร์ หรืออาร์เซนอล
ฤดูกาล 2016–17.
ก่อนเริ่มฤดูกาล 2016–17 มะห์รัซตกเป็นข่าวอย่างมากว่าจะย้ายสโมสร โดยเฉพาะจะย้ายไปอาร์เซนอล เช่นเดียวกับเจมี วาร์ดี แต่ท้ายสุดทั้งคู่ก็ยังคงอยู่กับเลสเตอร์ซิตีต่อไป ในนัดแรกของฤดูกาล เลสเตอร์เป็นฝ่ายบุกไปเยือนฮัลล์ซิตี สโมสรที่เพิ่งเลื่อนชั้นขึ้นมา ที่สนามเคซีสเตเดียม ซึ่งนับเป็นคู่แรกของการแข่งขันพรีเมียร์ลีกในฤดูกาลนี้ และเป็นฝ่ายแพ้ไป 1-2 โดยที่มะห์รัซเป็นผู้ยิงจุดโทษให้กับสโมสรในนาทีที่ 47 ซึ่งเป็นประตูที่ทำให้เลสเตอร์ซิตีตีเสมอฮัลล์ซิตี
 "ณ วันที่ 22 พฤษภาคม ค.ศ. 2022"
 "ณ วันที่ 29 มีนาคม ค.ศ. 2022"
"ประตูในนามทีมชาติแอลจีเรีย"
เกียรติประวัติ.
เลสเตอร์ซิตี
แมนเชสเตอร์ซิตี
อัลอะฮ์ลี
แอลจีเรีย
รางวัลส่วนตัว
เอ็มทีวีเวียดนาม

เอ็มทีวีเวียดนาม เป็นสถานีโทรทัศน์ทางดนตรีในประเทศเวียดนาม ปัจจุบันบริหารงานโดย เอ็มทีวีภาคพื้นเอเชียแปซิฟิก, Viacom และ ยูทีวี และอยู่ภายใต้การจัดการของ สถานีวิทยุโทรทัศน์แห่งประเทศเวียดนาม
เอ็มทีวีเวียดนาม นำเสนอรายการประเภทเพลงสากล ข่าว และ เรียลลิตี้โชว์ โดยซื้อรายการจากประเทศสหรัฐอเมริกาและบางประเทศในภูมิภาคเอเชีย เอ็มทีวีเวียดนามได้รับความนิยมอย่างสูงในหมู่ผู้ชมอายุระหว่าง 15–34 ปี
กีร์สเติน กนิป

กีร์สเติน กนิป (14 กันยายน ค.ศ. 1992) เป็นนักวอลเลย์บอลหญิงชาวดัตช์ เธอเล่นในตำแหน่งตัวรับอิสระให้กับทีมชาติเนเธอร์แลนด์
ประวัติ.
ในปี ค.ศ. 2010 เธอได้เล่นลีกอาชีพให้กับสโมสรเตเฟเซ อัมสเติลเฟน ในปี ค.ศ. 2013 เธอได้มีส่วนในการพาทีมคว้าแชมป์ลีกสโมสรวอลเลย์บอลภายในประเทศ จึงทำให้เธอได้รับเลือกให้เป็นตัวแทนทีมชาติเนเธอร์แลนด์ นอกจากนี้เธอยังได้ลงทำการแข่งขันในวอลเลย์บอลเวิลด์กรังด์ปรีซ์ 2013 และวอลเลย์บอลหญิงชิงแชมป์ยุโรป 2013
ในปี ค.ศ. 2014 เธอได้เข้าร่วมการแข่งขันชิงแชมป์โลกจัดขึ้นในประเทศอิตาลี
สนามกีฬาศูนย์เยาวชนเฉลิมพระเกียรติ เทศบาลนครนนทบุรี

สนามกีฬาศูนย์เยาวชนเฉลิมพระเกียรติ เทศบาลนครนนทบุรี เป็นสนามกีฬา ตั้งอยู่ในตำบลท่าทราย อำเภอเมืองนนทบุรี จังหวัดนนทบุรี สามารถจุผู้ชมได้ 6,000 คน ในอดีตเคยใช้เป็นสนามเหย้าของสโมสรบีบีซียู ต่อมาสโมสรลูกอีสานได้เลือกใช้สนามนี้เป็นสนามเหย้าในไทยลีก 4 ฤดูกาล 2562 แทนสนามเหย้าเดิมที่มหาวิทยาลัยรามคำแหง และในฤดูกาล 2563 สโมสรเอสทีเค เมืองนนท์ ได้เลือกใช้สนามนี้เป็นสนามเหย้าในไทยลีก 3
อาเลชังดรี ปอลกิง

อาเลชังดรี พอลกิง  หรือ อาเลซันเดร พอลคิง  ในภาษาเยอรมัน หรือที่รู้จักกันในชื่อ มาโน่ พอลกิง (เกิด 12 มีนาคม ค.ศ. 1976) เป็นผู้จัดการทีมชาวบราซิล เชื้อสายเยอรมัน ปัจจุบันเป็นผู้ฝึกสอนให้กับกงอันฮานอย ในวี.ลีก ดิวิชัน 1 อดีตเคยเป็นหัวหน้าผู้ฝึกสอนให้กับฟุตบอลทีมชาติไทย และฟุตบอลทีมชาติไทยรุ่นอายุไม่เกิน 23 ปีในการแข่งขันซีเกมส์ 2021 ที่กรุงฮานอย ประเทศเวียดนาม
เขาได้เริ่มเล่นฟุตบอลอาชีพในประเทศเยอรมนี กับ ฟิชเทบีเลเฟลด์, อาร์มีนีอาบีเลอเฟ็ลท์ และ ดัร์มซทัตท์ 98 ก่อนที่ในปี พ.ศ. 2548 เขาได้ย้ายมาเล่นในประเทศไซปรัส ให้กับโอลิมเปียกอสนิโคเซีย และ อาโปเอล
เขาครองสถิติเป็นหัวหน้าผู้ฝึกสอนที่คุมทีมยาวนานที่สุดในไทยลีก โดยคุมแบงค็อก ยูไนเต็ดนานถึง 6 ปี 4 เดือน
ระหว่างปี พ.ศ. 2557–2563 หลังจากนั้นเขาได้ย้ายไปเป็นหัวหน้าผู้ฝึกสอนให้กับนครโฮจิมินห์ ในวี.ลีก ดิวิชัน 1 ก่อนที่จะกลับมารับหน้าที่เป็นหัวหน้าผู้ฝึกสอนให้กับฟุตบอลทีมชาติไทยเมื่อเดือนกันยายน พ.ศ. 2564 โดยงานแรกของปอลกิงคือการพาทีมชาติไทยลงแข่งขัน เอเอฟเอฟ ซูซูกิ คัพ 2020 ในเดือนธันวาคม เขาพาทีมชาติไทยผ่านรอบแบ่งกลุ่มด้วยการชนะ 4 นัดรวด และเอาชนะคู่แข่งสำคัญอย่างเวียดนามได้ในรอบรองชนะเลิศด้วยผลประตูรวมสองนัด 2–0 ผ่านเข้าไปพบกับอินโดนีเซียในรอบชิงชนะเลิศเป็นครั้งที่ 4 ในรายการนี้ และทีมชาติไทยเอาชนะไปด้วยผลประตูรวมสองนัด 6–2 คว้าแชมป์เป็นสมัยที่ 6
 #เปลี่ยนทาง รองชนะเลิศ (2) : 2559, 2561
 #เปลี่ยนทาง รองชนะเลิศ (1) : 2560
 #เปลี่ยนทาง ชนะเลิศ (2) : 2563, 2565
 #เปลี่ยนทาง รองชนะเลิศ (1) : 2021
 #เปลี่ยนทาง อันดับที่ 2 (1) : ครั้งที่ 49
 #เปลี่ยนทาง อันดับที่ 3 (1) : ครั้งที่ 48
 #เปลี่ยนทาง ชนะเลิศ (1): 2024–25
นรินทร ณ บางช้าง

นรินทร ณ บางช้าง (เกิด 16 พฤษภาคม พ.ศ. 2510) เป็นนักร้อง นักแสดง นักเขียนชาวไทย เธอมีผลงานเป็นที่รู้จักจากการเป็นศิลปินเดี่ยวภายใต้สังกัดจีเอ็มเอ็ม แกรมมี่ เธอได้รับฉายาว่า "ร็อคเกอร์หญิง" โดยมีเพลงฮิตสร้างชื่อเสียงได้แก่ เพื่อนไม่ทิ้งกัน, กลับมาสักครั้ง และ ขออภัยไว้ก่อน
ประวัติ.
นรินทร ณ บางช้าง (ชื่อเล่น: เอ๋) เป็นทั้งนักร้อง นักแสดง และนักเขียนชาวไทย เป็นบุตรสาวของ ช.อ้น ณ บางช้าง สมาชิกวงเดอะ ฟ็อกซ์ และด้วยความที่นรินทรคลุกคลีกับวงเดอะฟ๊อกซ์ของผู้เป็นบิดามาตั้งแต่เด็ก อิทธิพลของดนตรีร็อคจึงซึมซับเข้าไปในตัวเธอได้อย่างง่ายดาย 
เมื่อนรินทรเรียนจบชั้นมัธยมปีที่ 3 เธอบอกกับบิดาว่าอยากจะทำงานด้านร้องเพลง เนื่องด้วยบิดาไม่แน่ใจว่าลูกสาวคิดจะมุ่งมั่นกับเส้นทางนี้อย่างแท้จริงหรือไม่ จึงให้หนังสือเพลงพร้อมกับเทปม้วนหนึ่งไปให้นรินทรฟังและบอกว่าให้จดจำเนื้อเพลงและร้องให้ได้ภายใน 2 ชั่วโมง เพราะการจะเป็นนักร้องอาชีพต้องต่อเพลงใหม่ ๆ อยู่ตลอดเวลา ตั้งแต่นั้นเธอก็ได้เป็นหนึ่งในนักร้องของเดอะฟ๊อกซ์ร่วมกับ สุทธิเมธ เหล็กกล้า เล่นประจำตามคลับบาร์ รวมถึงงานแสดงสดตามที่ต่าง ๆ อีกด้วย
ภายหลังบิดาได้ยุบวงเดอะ ฟ็อกซ์ลง จึงพานรินทรไปฝากทำงานไว้กับกลุ่มบัตเตอร์ฟลาย ทางบัตเตอร์ฟลายมองเห็นถึงหน่วยก้านและความสามารถในตัวเธอจึงร่วมกันโปรดิวซ์งานชุดแรกในชื่อชุดว่า "ดอกไม้ จดหมาย ความรัก" เริ่มบันทึกเสียงกันในปี พ.ศ. 2528 และออกขายในปี พ.ศ. 2529 ภายใต้สังกัดจีเอ็มเอ็ม แกรมมี่
ปี พ.ศ. 2530 นรินทรเริ่มบันทึกเสียงงานชุดที่สองไปได้สามเพลง ก็ได้รับการคาสท์จากกลุ่มละครสองแปดให้มารับบทเป็น "อัลดอลซ่า" ในละครเวทีเรื่อง "สู่ฝันอันยิ่งใหญ่" ทำให้ต้องหยุดงานอัดเพลงไปก่อน ผลปรากฏว่ากระแสตอบรับในละครเวทีเรื่องนี้อยู่ในเกณฑ์ดีมากพลอยทำให้ตัวนรินทรเป็นที่รู้จักมากขึ้น เมื่อผลงานชุดที่สองบันทึกเสียงเสร็จโดยบัตเตอร์ฟลายเน้นการทำเพลงให้นรินทรชุดนี้เข้าหาตลาดมากขึ้น ทำให้งานชุด "ฝันนั้นเป็นจริง" ที่ออกมาในปี 2531 ได้รับความสำเร็จมากกว่าชุดแรกมาก โดยเฉพาะเพลง "ขออภัยไว้ก่อน" ซึ่งเป็นเพลงที่มีกลิ่นอายของบอสซาโนวา 
นรินทรได้ออกเทปอีกหนึ่งชุดคือ "อย่างแรง" ในปลายปี พ.ศ. 2534 เปลี่ยนให้ กริช ทอมมัส มาเป็นโปรดิวเซอร์ จากนั้นก็หมดสัญญากับแกรมมี่
ภายหลังนรินทรทำงานอยู่ที่อาร์เอส และคงได้เห็นเธอผ่านตากันมาบ้างกับบทบาทของนักแสดง และคอมเมนเตเตอร์ในรายการทรู อะคาเดมี่ แฟนเทเชีย
เธอไม่ควรเข้ามาในชีวิต

เธอไม่ควรเข้ามาในชีวิต เป็นซิงเกิล และเพลงประกอบละคร "ไฟรักเกมร้อน-ทะเลไฟ ตอน ทะเลไฟ ของมาเรียม เกรย์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย ฟองเบียร์ (ปฏิเวธ อุทัยเฉลิม) แต่งทำนองโดย ฟองเบียร์ (ปฏิเวธ อุทัยเฉลิม),นรเทพ มาแสง และเรียบเรียงโดย ศิลา นามเทพ เพลงนี้ออกจำหน่ายครั้งแรกในวันที่ 18 พฤษภาคม พ.ศ. 2559
มิวสิกวิดีโอนี้เผยแพร่ครั้งแรกในยูทูบวันที่ 18 พฤษภาคม พ.ศ. 2559 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง "ไฟรักเกมร้อน-ทะเลไฟ ตอน ทะเลไฟ 
การตอบรับ.
เพลง เธอไม่ควรเข้ามาในชีวิต ได้ติดอันดับสูงสุด 19 บนเว็บไซต์เพลงออนไลน์ KKBOX ของไทย
ตัวปัญหา

ตัวปัญหา เป็นซิงเกิลของฟิล์ม-บงกช เจริญธรรม ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ศิลา นามเทพ เพลงนี้ออกจำหน่ายครั้งแรกในวันที่ 2 มิถุนายน พ.ศ. 2559 ในร้านค้าไอทูนส์ 
โดยเนื้อหาของเพลงนี้พูดถึงเรื่องราวของผู้หญิงคนหนึ่งที่ยังรู้สึก เหมือนเดิม เมื่อครั้งที่เคย ตัวติดกัน แต่วันหนึ่งกลายเป็น ตัวปัญหา สำหรับอีกคน จะทำอะไรก็ดูน่าเบื่อ น่ารำคาญ ขวางหูขวางตาไปหมด
ส่วนมิวสิควิดีโอนี้เผยแพร่ครั้งแรกในวันที่ 17 มิถุนายน พ.ศ. 2559 ได้ ฟรัง-นรีกุล เกตุประภากร นักแสดงสาวสวยจากซีรี่ย์ฮอร์โมน มาแสดงในลุคนักศึกษา ที่ต้องมามีปัญหากับแฟนหนุ่มซึ่งรับบทโดย ทอมมี่ สิทธิโชค
การตอบรับ.
เพลง ตัวปัญหา ได้ติดอันดับสูงสุด 48 บนเว็บไซต์เพลงออนไลน์ KKBOX ของไทย
เหตุใดถึงรักเธอ

เหตุใดถึงรักเธอ เป็นซิงเกิลของวงแบล็คเฮด ในปี พ.ศ. 2556 ค่ายสหภาพดนตรี จากอัลบั้ม White Line ประพันธ์คำร้อง-แต่งทำนองโดยและเรียบเรียงโดย อภิสิทธิ์ พงศ์ชัยสิริกุล (เอก Blackhead) เพลงนี้ออกจำหน่ายในวันที่ 29 มีนาคม พ.ศ. 2556
การตอบรับ.
เพลง "เหตุใดถึงรักเธอ" ออกจำหน่ายในวันที่ 29 มีนาคม พ.ศ. 2556 ติดอันดับสูงสุดที่ 5 จากการจัดอันดับของ Channel [V] ในชาร์ต Channel V Countdown Siam Top 20 Single Chart วันที่ 19 พฤษภาคม พ.ศ. 2556
เทศบาลตำบลโนนหัน

เทศบาลตำบลโนนหัน เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอชุมแพ จังหวัดขอนแก่น ตั้งอยู่ในเขตที่ราบ สลับที่ราบลุ่มน้ำขัง และที่ดอนขนาดเล็ก อยู่ในเขตอิทธิพลของภูมิประเทศลุ่มน้ำชีตอนบน มีลักษณะเป็นที่ราบสูง และเป็นภูเขาทางด้านทิศตะวันตกเฉียงเหนือ และลาดเอียงไปทางด้านตะวันออก ทำให้ด้านทิศตะวันออกของพื้นที่เทศบาลเป็นแหล่งรองรับน้ำ และเกิดเป็นลำห้วย ได้แก่ ลำห้วยใหญ่
การปกครอง.
เทศบาลตำบลโนนหัน ครอบคลุมพื้นที่ตำบลโนนหันบางส่วน และตำบลโนนสะอาดบางส่วน ได้แก่
สาธารณสุข.
ภายในเขตเทศบาลตำบลโนนหัน มีโรงพยาบาลส่งเสริมสุขภาพตำบล 1 แห่ง นอกจากนี้ ยังมีบริการด้านสาธารณสุขฯ ของเอกชนและผู้ประกอบการ คือ คลินิก ร้านขายยาแผนปัจจุบัน ซึ่งให้บริการแก่ประชาชน
ตำบลโนนหัน

ตำบลโนนหัน เป็นตำบลใน อำเภอชุมแพ จังหวัดขอนแก่น
ประวัติ.
ประวัติความเป็นมา
เดิม ตำบลโนนหัน เป็นตำบลขึ้นตรงต่อ อำเภอภูเวียง จังหวัดขอนแก่น ต่อมาเมื่อปี พ.ศ. 2489 ตำบลชุมแพ ได้ยกฐานะขึ้นเป็น อำเภอชุมแพ ตำบลโนนหัน จึงเป็นตำบลหนึ่งของ อำเภอชุมแพ เป็นต้นมา เนื่องจาก ตำบลโนนหันเป็นตำบลขนาดใหญ่ มีความเจริญขึ้นตามลำดับ จึงได้แยกออกมาเป็นตำบลต่าง ๆ 4 ตำบล ดังนี้ 
ภูมิศาสตร์.
ตั้งอยู่ห่างจาก อำเภอชุมแพ ประมาณ 20 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
ประชากร.
ประชากรในตำบลโนนหันมีจำนวน 3,638 คน และ จำนวนครัวเรือน 827 ครัวเรือน มี 10 หมู่บ้าน
อาชีพ.
ประชากรส่วนใหญ่ประกอบอาชีพ ทำนา ทำไร่ และ ทอผ้า
ตำบลหนองเขียด

ตำบลหนองเขียด เป็นตำบลใน อำเภอชุมแพ จังหวัดขอนแก่น
ประวัติ.
ชาวบ้านขี้เหล็กใหญ่ จังหวัดชัยภูมิ อพยพมาเพื่อตั้งถิ่นฐาน เมื่อ พ.ศ. 2460 ตั้งชื่อว่า บ้านหนองเขียด เพราะมีหนองน้ำเวลาฝนตกมีเขียดอาศัยอยู่เป็นจำนวนมาก เดิมขึ้นอยู่กับ อำเภอภูเวียง จังหวัดขอนแก่น ต่อมาปี พ.ศ. 2507 ขอตั้งตำบลใหม่เป็นตำบลนาหนองทุ่ม มีนายกัน สงวนกลิ่น เป็นผู้ใหญ่บ้าน ปี พ.ศ. 2531 ขอแยกหมู่บ้าน เป็น หมู่ 17 มีนายชัย หล้าบ้านโพน เป็นผู้ใหญ่บ้าน และ พ.ศ. 2532 ตำบลหนองเขียดขอตั้งตำบลใหม่ มี 9 หมู่บ้าน นายชัย หล้าบ้านโพน เป็นกำนันคนแรก
ภูมิศาสตร์.
ตั้งอยู่ห่างจาก อำเภอชุมแพ ประมาณ 25 กิโลเมตร ห่างจาก จังหวัดขอนแก่น 100 กิโลเมตร สภาพภูมิประเทศส่วนใหญ่เป็นที่ราบสูง
ประชากร.
ประชากรในตำบลหนองเขียดมีจำนวน 6,604 คน และ จำนวนครัวเรือน 1,519 ครัวเรือน มี 10 หมู่บ้าน ดังนี้
อาชีพ.
ประชากรส่วนใหญ่ประกอบอาชีพ ทำนา ทำไร่ และ ทอผ้า
โครงสร้างพื้นฐาน คมนาคม ขนส่ง.
การเดินทาง.
โดยสามารถใช้บริการขนส่งสาธารณะ ดังนี้
ปลานิลอกแดง

ปลานิลอกแดง (ชื่อวิทยาศาสตร์: "Coptodon rendalli") ปลาน้ำจืดชนิดหนึ่ง ในวงศ์ปลาหมอสี (Cichlidae)
เป็นปลาจำพวกทิลอาเพียพบกระจายพันธุ์โดยทั่วไปในแอฟริกาใต้สะฮารา โดยอาศัยอยู่ในบึง, ทะเลสาบน้ำจืด ตลอดจนห้วยหนองต่างๆ 
ในประเทศไทย ปัจจุบันกลายเป็นชนิดพันธุ์ต่างถิ่นอีกชนิดหนึ่งที่พบได้ในแหล่งน้ำธรรมชาติ โดยเป็นปลาที่ถูกนำเข้ามาจากประเทศเบลเยียม ในปี ค.ศ. 1955 ด้วยเหตุผลเพื่อการประมง
ปลาทิลาเพีย

ปลาทิลาเพีย ("'-LAH-'-ə") เป็นชื่อสามัญของปลาน้ำจืดจำนวนมากนับร้อยชนิด จำพวกปลาหมอสี ในเผ่าปลาทิลาเพีย (โดยสกุลที่สำคัญ ได้แก่ "Oreochromis", "Sarotherodon" และ "Tilapia") พบกระจายพันธุ์อย่างกว้างขวางในทวีปแอฟริกา โดยเป็นปลาที่พบได้ทั้งน้ำจืดและน้ำกร่อย อาศัยอยู่ตามแหล่งน้ำธรรมชาติต่าง ๆ เช่น หนอง, บึง, ทะเลสาบ, แม่น้ำ, เขื่อนกักเก็บน้ำต่าง ๆ มีประโยชน์เป็นปลาเศรษฐกิจสำหรับการบริโภคกันมาอย่างยาวนาน ปลาทิลาเพียปรากฏในหลักฐานทางประวัติศาสตร์ตั้งแต่ยุคอียิปต์โบราณด้วยเป็นตัวอักษรไฮเออโรกลีฟ K1 ตามบัญชีสัญลักษณ์ของการ์ดิเนอร์ ซึ่งเป็นสัญลักษณ์หมายถึงความอุดมสมบูรณ์ คำว่า "Tilapia" เป็นรูปภาษาละตินของคำว่า "thiape" ในภาษาสวานา แปลว่า "ปลา" และกลายมาเป็นชื่อสกุลทางวิทยาศาสตร์ซึ่งตั้งขึ้นในปี ค.ศ. 1840 โดยแอนดรูว์ สมิท นักสัตววิทยาชาวสกอต และใช้เป็นชื่อสกุลของปลาน้ำจืดหลายชนิดมาอย่างยาวนาน จนกระทั่งมีการจำแนกออกเป็นสกุลใหม่ ๆ ในช่วงคริสต์ทศวรรษ 1980 แต่ปัจจุบัน ได้มีการจำแนกใหม่จนเหลือเพียงแค่ 4 ชนิด โดยการวิเคราะห์ทางดีเอ็นเอในปี ค.ศ. 2013
ปัจจุบัน ปลาทิลาเพียเป็นปลาเศรษฐกิจน้ำจืดที่มีความสำคัญมากระดับโลก มีการนำเข้าและเพาะเลี้ยงกันอย่างแพร่หลาย เช่น ปลานิล ("Oreochromis niloticus") ในประเทศไทย ที่ถูกนำเข้ามาเมื่อปี ค.ศ. 1965 จนได้มีการพัฒนาเป็นสายพันธุ์ต่าง ๆ มากมายจากชนิดพันธุ์ดั้งเดิม เช่น ปลานิลจิตรลดา, ปลานิลแดง, ปลาทับทิม หรือปลานิลซูเปอร์เมล นับเป็นปลาน้ำจืดลำดับต้น ๆ ที่มีความสำคัญทางเศรษฐกิจในประเทศการเพาะพันธุ์ปลานิลในประเทศไทยเริ่มมีการบันทึกสถิติในปี ค.ศ. 1974 นับจากนั้นมา ปลานิลหน้าฟาร์มได้สร้างรายได้ให้แก่เกษตรกรไม่น้อยกว่า 107,000 ล้านบาท จนถึงปัจจุบัน ประเทศไทยมีการผลิตปลานิลไม่น้อยกว่า 220,000 ตันต่อปี คิดเป็นมูลค่าหน้าฟาร์ม 12,000 ล้านบาท ปลานิลยังเป็นปลาน้ำจืดเพื่อการส่งออกที่มีศักยภาพสูงกว่าปลาชนิดอื่น ในปี ค.ศ. 2006 องค์การอาหารและเกษตรแห่งสหประชาชาติ (FAO) รายงานว่า ประเทศไทยสามารถผลิตปลานิลได้เป็นอันดับที่ 4 ของภูมิภาคเอเชีย รองลงมาจากประเทศจีน, ฟิลิปปินส์ และอินโดนีเซีย
และบางชนิดได้ถูกนำเข้ามาในฐานะปลาสวยงาม เช่น ปลาหมอบัตเตอร์ ("Heterotilapia buttikoferi") และด้วยความที่สามารถปรับตัวให้เข้ากับสิ่งแวดล้อมใหม่ได้ง่าย จึงกลายมาเป็นปัญหาสิ่งแวดล้อมในประเทศต่าง ๆ ในฐานะชนิดพันธุ์ต่างถิ่น เช่น สหรัฐอเมริกา, ออสเตรเลีย รวมถึงประเทศไทย
เนื้อปลาทิลาเพียมีประโยชน์ทางโภชนาการ มีสารอาหารประเภทโอเมกา3 ในสัดส่วนที่น้อยกว่าโอเมกา6 และในทางการแพทย์ 
ทั้งเกล็ดและหนังปลาทิลาเพียยังนำมาประยุกต์ใช้รักษาแผลผิวหนังที่ได้รับบาดเจ็บจากการถูกไฟไหม้หรือไฟลวกได้ดีอีกด้วย โดยมีการทดลองใช้ครั้งแรกในประเทศบราซิล โดยสามารถเก็บรักษาไว้ได้นานถึง 2 ปี
ในเคนยา ได้มีการใช้ปลาทิลาเพียในการกินลูกน้ำเพื่อการควบคุมและกำจัดยุงซึ่งเป็นพาหนะของโรคมาเลเรีย
ปลาท่องเที่ยว

ปลาท่องเที่ยว เป็นสกุลของปลาทะเลจำพวกปลาตีน ในสกุล "Parapocryptes" พบกระจายพันธุ์ในมหาสมุทรแปซิฟิกและมหาสมุทรอินเดีย
โดยคำว่า "Parapocrytes" มาจากภาษากรีกคำว่า παρά ("para") แปลว่า "ใกล้", από ("apo") แปลว่า "ระยะทาง" และ kρυπτος ("kryptos") แปลว่า "ซ่อน"
ขณะที่ชื่อสามัญในประเทศไทย "ปลาท่องเที่ยว" เป็นชื่อในภาษาถิ่นของจังหวัดสงขลา ที่มาจากพฤติกรรมของปลาสกุลนี้ที่ไม่มักไม่ค่อยอยู่ประจำที่ โดยปลาท่องเที่ยวนั้นเป็นปลาที่สามารถนำมาประกอบอาหารได้ ฤดูกาลของปลาท่องเที่ยวจะมีตั้งแต่ช่วงเดือนตุลาคมจนถึงเดือนธันวาคมของทุกปีเพราะเป็นช่วงหน้ามรสุมจึงทำให้มีปลาท่องเที่ยวออกมาเป็นจำนวนมากส่งผลทำให้ชาวประมงบริเวณทะเลสาบสงขลา แห่กันจับปลาท่องเที่ยวเพื่อนำมาวางขาย สามารถพบการจำหน่ายปลาท่องเที่ยวได้มากที่สุดคือที่ตลาดสดควนเนียง อำเภอควนเนียง จังหวัดสงขลา ซึ่งปลาท่องเที่ยวนั้นถือได้ว่าเป็นของดีประจำอำเภอควนเนียง
กลับตัวกลับใจ

กลับตัวกลับใจ เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ เพลงนี้ออกจำหน่ายครั้งแรกในวันที่ 29 มิถุนายน พ.ศ. 2559 ในร้านค้าไอทูนส์
ส่วนมิวสิควิดีโอนี้เผยแพร่ครั้งแรกในวันที่ 29 มิถุนายน พ.ศ. 2559 เวลา 14.00 น. กำกับโดย เจษฎา หันช่อ เนื้อหาเป็นการนำเสนอเรื่องราวบางส่วนมาจากเค้าโครงความรักของ แตงโม-ภัทรธิดา พัชรวีระพงษ์ ที่มาแสดงเป็นนางเอกในมิวสิกวีดีโอในการถ่ายทอดอารมณ์จากชีวิตจริงเกี่ยวกับเส้นทางความรักที่ต้องกลายมาเป็นความหลัง
การตอบรับ.
เพลง กลับตัวกลับใจ ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 29 มิถุนายน พ.ศ. 2559 ที่มีคนดาวน์โหลดมากที่สุด และติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หมึกสายเล็ก

หมึกสายเล็ก, หมึกยักษ์เล็ก, หมึกสายขาว (ชื่อวิทยาศาสตร์: "Amphioctopus aegina") เป็นมอลลัสก์ประเภทหมึกสายชนิดหนึ่ง 
จัดเป็นหมึกสายขนาดเล็ก มีความยาวประมาณ 6–12 เซนติเมตร มีหนวด 8 เส้น แต่ละเส้นมีความยาวใกล้เคียงกันโคนหนวดแต่ละเส้นมีแผ่นหนังเชื่อมติดกัน ด้านในของหนวดทุกเส้นมีปุ่มดูดเรียงกันเป็นสองแถวสำหรับจับสัตว์กินเป็นอาหาร ลำตัวสีเทาอมดำหรือสีน้ำตาลอ่อน ด้านท้องสีขาว 
ซ่อนตัวอยู่ตามพื้นที่เป็นโคลนหรือโคลนปนทราย พบตามชายฝั่งทะเลทั่วไป กินสัตว์น้ำขนาดเล็ก ๆ เช่น กุ้ง ปู หรือหอย เป็นอาหาร เป็นหนึ่งในชนิดของหมึกสายที่พบได้ในเขตน่านน้ำไทย
ในเขตจังหวัดระยอง มีชื่อเรียกในภาษาถิ่นว่า "หมึกกระเป๋า" เนื่องจากชาวประมงจะจับโดยการใช้เปลือกหอยโนรีผูกเชือกหย่อนลงไปในทะเล รอให้หมึกเข้ามาซ่อนตัวในเปลือกหอย แล้วจึงสาวเชือกขึ้นมาหลังจากผ่านไป 2 วัน หากเป็นเรือประมงขนาดใหญ่จะวางเปลือกหอยด้วยวิธีการนี้เป็นหมื่นชิ้น แฤดูกาลที่หมึกสายเล็กจะมีมากที่สุด คือ ช่วงเข้าพรรษา ซึ่งเป็นช่วงฤดูมรสุม อาจจับได้ปริมาณมากครั้งละ 20 กิโลกรัม ในขณะที่ภาษาใต้เรียกว่า "วุยวาย" หรือ "โวยวาย" หรือ "วาย" และมีวิธีการจับที่คล้ายกันที่จังหวัดเพชรบุรีและตราด แต่ที่อำเภอตะกั่วป่า จังหวัดพังงา จะใช้วิธีการจับด้วยการใช้เหล็กแหลมแทงตามชายหาดเมื่อน้ำลด โดยล่อให้หมึกสายเล็กใช้หนวดจับเหยื่อซึ่งเป็นเนื้อปูจำพวกปูเปี้ยวหรือปูลมที่บริเวณปากรู จากนั้นจึงใช้เหล็กแหลมแทงเข้าที่บริเวณใต้ตา จึงจะได้ทั้งตัว ซึ่งวิธีการนี้ต้องใช้ความชำนาญ
นกแขวก

นกแขวก (ชื่อวิทยาศาสตร์: "Nycticorax nycticorax") เป็นนกชนิดหนึ่ง จำพวกนกยาง จัดเป็นนกยางหรือนกกระยางชนิดที่ปรับตัวให้หากินในเวลากลางคืนได้ ซึ่งต่างจากนกยางทั่วไปที่หากินในเวลากลางวัน โดยได้ชื่อมาจากเสียงร้องที่ดัง "แคว้ก" ที่มักจะร้องดังขณะบินผ่านยามค่ำคืน ในขณะที่ชื่อวิทยาศาสตร์ "Nycticorax" หมายถึง "นกเรเวนกลางคืน" มาจากภาษากรีกโบราณคำว่า νυκτός ("nuktos") หมายถึง "กลางคืน" และ κόραξ ("korax") หมายถึง "นกเรเวน" อันหมายถึง พฤติกรรมที่หากินในเวลากลางคืนรวมถึงการส่งเสียงร้องที่เหมือนนกกาหรือนกเรเวน
เป็นนกที่มีแหล่งอาศัยอยู่ใกล้แหล่งน้ำเกือบทุกประเภท โดยเฉพาะแหล่งน้ำขนาดใหญ่เช่น บึงที่มีไม้ยืนต้นขึ้นรก ๆ หรือแม้แต่ตามสวนสาธารณะในเมืองใหญ่ มักเกาะอยู่กับกิ่งไม้หรือตอไม้นิ่ง ๆ เพื่อรอจับเหยื่อ ซึ่งได้แก่ สัตว์น้ำรวมถึงสัตว์เลื้อยคลานและสัตว์สะเทินน้ำสะเทินบกเล็ก ๆ แม้จะหากินในเวลากลางคืนเป็นหลักและไม่ค่อยบินไกลในเวลากลางวัน แต่พฤติกรรมการหากินในเวลากลางวันก็เป็นเรื่องปกติ 
พบกระจายพันธุ์อยู่ทั่วทุกภูมิภาคของโลก พบได้ทั้งในเขตอบอุ่นและเขตร้อน ยกเว้นทวีปออสเตรเลีย นกแขวกทางตอนใต้ของทวีปอเมริกามีกระหม่อมและหลังสีเทาอ่อนกว่าที่อื่น นอกจากนี้บริเวณส่วนหัวและอกก็เป็นสีน้ำตาลอมเทา ประชากรทางตอนเหนือจะอพยพบินสู่ทางใต้ในช่วงฤดูหนาว
ทำรังวางไข่บนต้นไม้ มีพฤติกรรมอาศัยอยู่รวมกันเป็นอาณานิคมปะปนกับนกน้ำประเภทอื่น ๆ โดยเฉลี่ยในตัวเมียจะมีเส้นขนยาวคล้ายเปียที่ท้ายทอยสั้นกว่าตัวผู้ และมีขนาดตัวเล็กกว่า ม่านตาจะค่อย ๆ เปลี่ยนจากสีเหลืองเป็นสีแดงก่ำเมื่ออายุได้ 3 ปีขึ้นไป ในวัยที่ยังไม่โตเต็มที่มีลำตัวเต็มไปด้วยลวดลายสีน้ำตาลกลมกลืนกับสภาพแวดล้อม มีแต้มสีขาวตามขนปีก ซึ่งลวดลายเหล่านี้จะหายไปและแทนที่ด้วยกระหม่อมและหลังสีเทาเข้ม ตัดกับลำตัวสีเทาอ่อนจนเกือบขาวเมื่อมีอายุมากขึ้น
ปลาซ่า

ปลาซ่า เป็นชื่อสามัญของปลานํ้าจืดหลายสกุลในวงศ์ปลาตะเพียน (Cyprinidae) เช่น สกุลปลาสร้อยนกเขา ("Osteochilus"), สกุลปลาสร้อยลูกนุ่น ("Labiobarbus") เป็นต้น บางชนิดมีจุดสีดำบนเกล็ดข้างตัวจนเห็นเป็นลาย 6–10 เส้น ที่โคนหางมีจุดสีดำ ขนาดยาวได้ถึง 30 เซนติเมตร 
ปลาในสกุลดังกล่าวมีพฤติกรรมชอบรวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า จึงเป็นที่มาของชื่อเรียก "ปลาซ่า"
โจน ไบซ์

โจน แชนดอส ไบซ์  หรือ โจน ไบซ์ (เกิดวันที่ 9 มกราคม ค.ศ. 1941) เป็นนักร้อง นักแต่งเพลง นักดนตรีแนวเพลงโฟล์ก และนักกิจกรรมทางสังคม เป็นที่รู้จักจากการแต่งเพลงที่มักเกี่ยวข้องกับเนื้อหาของความยุติธรรมทางสังคมและการต่อต้าน ไบซ์ได้อยู่ในวงการดนตรีมามากกว่า 55 ปี ออกอัลบั้มมาแล้วกว่า 30 อัลบั้ม เธอร้องเพลงภาษาสเปนและภาษาอังกฤษได้อย่างคล่องแคล่ว นอกจากนี้ยังไบซ์ยังร้องเพลงเป็นภาษาอื่น ๆ ได้อีกกว่า 6 ภาษา ทำให้ถือเป็นศิลปินโฟล์กคนสำคัญคนหนึ่งในยุคนั้น จนต่อมาเธอจะได้เปลี่ยนแนวดนตรีตามกระแสนิยมไปในช่วงปลายคริสต์ทศวรรษ 1960 ที่ได้แปรสภาพจากโฟล์กร็อกและป็อปสู่คันทรีและกอสเปล ไบซ์มักแต่งและร้องเพลงด้วยตัวเอง และยังได้ร่วมงานดนตรีกับศิลปินอื่น ๆ ด้วย ไม่ว่าจะเป็นออลแมนบราเดอส์แบนด์, เดอะบีเทิลส์, แจ็กสัน บราวน์, ลีโอนาร์ด โคเฮน, วูดดี กัทรี, ไวโอเลตา พาร์รา, เดอะโรลลิงสโตนส์, พีท ซีเกอร์, พอล ไซมอน, สตีวี วันเดอร์ และอื่น ๆ อีกมาก นอกจากนี้ยังได้ร่วมงานกับศิลปินสมัยใหม่ทั้งไรอัน แอดัมส์, โจช ริตเทอร์, สตีฟ เอิร์ล และนาตาลี เมอร์แชนต์ 
ไบซ์ได้เริ่มบันทึกเสียงครั้งแรกตั้งแต่ปี ค.ศ. 1960 และประสบความสำเร็จอย่างรวดเร็ว โดยอัลบั้มทั้ง 3 ของเธอ คือ "Joan Baez", "Joan Baez, Vol. 2", และ "Joan Baez in Concert" ต่างได้รับการยืนยันยอดจำหน่ายระดับแผ่นเสียงทองคำและได้ขึ้นชาร์ตบิลบอร์ดและชาร์ตอัลบั้มอื่น ๆ กว่า 2 ปี
ไบซ์มีผลงานดนตรีที่เป็นที่รู้จักกันดีไม่ว่าจะเป็น "Diamonds & Rust" และเพลงที่นำมาร้องใหม่ "There but for Fortune" ของฟิล ออชส์ และ "The Night They Drove Old Dixie Down" ของวงเดอะแบนด์ และเพลงที่ไบซ์ได้ร่วมบันทึกเสียงกับศิลปินอื่น ๆ เช่น "Farewell, Angelina", "Love Is Just a Four-Letter Word", "Joe Hill", "Sweet Sir Galahad" และ "We Shall Overcome" เธอยังถือเป็นศิลปินคนแรก ๆ ที่ได้ร่วมงานกับบ็อบ ดิลลัน ในช่วงต้นคริสต์ทศวรรษ 1960 ผลงานทางดนตรีของเธอได้กลายเป็นที่นิยมและมีอิทธิพลเป็นวงกว้างต่อวงการโฟล์กคนหนึ่ง จนเธอได้รับการยกย่องให้เป็น "ราชินีแห่งเพลงโฟล์ก" อีกด้วย
ในด้านชีวิตส่วนตัว ไบซ์มีความสัมพันธ์กับบ็อบ ดิลลัน "ราชาแห่งเพลงโฟล์ก" เดวิด แฮร์ริส นักเขียน และรวมไปถึงสตีฟ จอบส์ ผู้ร่วมก่อตั้งบริษัทแอปเปิล แต่ถึงอย่างไรก็ดี ไบซ์ไม่เคยแต่งงานและมีลูก